ZAJEDNICA ZA INTERMODALNI TRANSPORT I LOGISTIKU

Klasa:340-01/15-01/94

Urbroj:311-13-15-03

Zagreb, 23. lipanj 2015.

ZABILJEŠKA

s Plenarne sjednice Zajednice za kombinirani prijevoz održane

18. lipnja 2015. u HGK

**AD1)** Otvaranje Plenarne sjednice

Nakon uvodne riječi gđe. Ljubice Herceg, direktorice Sektora za promet i veze te kraće informacije o dosadašnjem radu Zajednice za kombinirani prijevoz usvojen je dnevni red plenarne sjednice nakon čega je jednoglasno usvojen prijedlog promijene imena Zajednice u „Zajednica za integralni transport i logistiku“. Gđa. Herceg je zahvalila predstavnicima HAKOM-a te svima nazočnima na dolasku i potpori budućoj Zajednici te je ispričala nedolazak predstavnika Carinske uprave i Ministarstva pomorstva, prometa i infrastrukture, naglasivši njihovu potporu i želju za sudjelovanjem u budućem radu Zajednice.

**AD2)** Usvajanje Poslovnika o radu Zajednice za intermodalni transport i logistiku

( Prva točka dnevnog reda )

U kraćaj raspravi doneseni su slijedeći zaključci:

1. Članak 5 paragraf 4 se mijenja i sada glasi:

Na prvoj sjednici Zajednica bira predsjednika i zamjenika predsjednika Zajednice**, te strukturu Grupacija i Vijeća Zajednice na period od 2 godine.**

1. Članak 6 paragraf 1 se mijenja i sada glasi:

Predlaganje kandidata za predsjednika i zamjenika predsjednika je javno uz pristanak svih kandidata. Izbor predsjednika i zamjenika predsjednika, članova Vijeća i Grupacija obavlja se **javnim** glasovanjem.

1. U Poslovnik o radu ugraditi mehanizam za izmjenu poslovnika o radu
2. Poslovnik je jednoglasno usvojen sa svim predloženim izmjenama izuzev kod mandata za Predsjednika i zamjenika predsjednika ( Članak 5 Paragraf 4) gdje je jedan glas bio protiv njegovog smanjenja sa 4 na 2 godine.

**AD3)** Izbor Predsjednika i zamjenika Predsjednika Zajednice (2 točka dnevnog reda)

Na prijedlog HGK, Sektor za promet i veze jednoglasno su izabrani:

* g. Jakov Karmelić, CMA CGM Croatia pomorska agencija za Predsjednika Zajednice
* -gđa. Nikolina Brnjac, Fakultet prometnih znanosti, Zagreb, zamjenik Predsjednika Zajednice
* g. Saša Subotić, HGK – Sektor za promet i veze, poslovni tajnik Zajednice

**AD4)** Predstavljanje Predsjednika i zamjenika Predsjednika Zajednice

Nakon kraćeg predstavljanja novoizabranog vodstva Zajednice, gđa. Brnjac je iznijela koji su to ciljevi, misija i vizija Zajednice i kako bi njeno ustrojstvo trebalo izgledati. Predloženo je osnivanje tri grupacije čiji bi predstavnici u određenom broju bili i članovi budućeg Vijeća Zajednice.

Nakon rasprave o sastavu i broju predstavnika iz svake Grupacije koji će biti članovi Vijeća Zajednice jednoglasno je usvojen prijedlog da to bude 9 predstavnika iz Grupacije za integrirani prijevoz tereta, 9 iz Grupacije za logistiku i 7 iz Grupacije za integrirani prijevoz putnika. To znači da se Vijeće Zajednice sastoji od 25 članova.

**AD5)** Izbor Predsjednika i dopredsjednika Grupacija ( 3 točka dnevnog reda )

Jednoglasno je usvojeno ustrojstvo Zajednice za intermodalni transport i logistiku, koja se sastoji od 3 grupacije ( Grupacija za intermodalni prijevoz tereta; Grupacija za integrirani prijevoz putnika; Grupacija za logistiku ) te da se svaka grupacija sastoji od sljedećih djelatnosti:

1 GRUPACIJA ZA INTERMODALNI PRIJEVOZ TERETA

* cestovni, željeznica, brodari/agenti, logistički operateri, centar za razvoj unutarnje plovidbe

2. GRUPACIJA ZA INTEGRIRANI PRIJEVOZ PUTNIKA

- željeznički, zračni, brodski, cestovni

3. GRUPACIJA ZA LOGISTIKU

- špediteri i logistički operateri, paketna distribucija, morske i rječne luke

Jednoglasno je usvojen prijedlog za Predsjednike i dopredsjednike grupacija i to:

1. Grupacija za intermodalni prijevoz tereta

* g. Marko Frankola, DHL, Predsjednik Grupacije
* g. Borna Abramović, FPZ, Dopredsjednik Grupacije

1. Grupacija za integrirani prijevoz putnika

* g. Slavko Štefičar, Savez za željeznicu, Predsjednik Grupacije
* g. Marko Šoštarić**,** FPZ, Dopredsjednik Grupacije

1. Grupacija za logistiku

* g. Damir Kurečić, Kaufland Hrvatska, Predsjednik Grupacije
* gđa. Jasmina Pašagić Škrinjar, FPZ, Dopredsjednik Grupacije

**AD6)** Smjernice za rad Zajednice ( 4 točka dnevnog reda )

Zaključeno je da svaki Predsjednik Grupacije do slijedeće sjednice Zajednice pripremi smjernice rada i problematiku vezano uz područje u kojem će Grupacije djelovati kao i prijedloge članova koji će biti članovi Vijeća. Ove smjernice i problematika će kasnije članovima Vijeća poslužiti za izradu plana rada Zajednice.

**AD7)** 5 točka dnevnog reda – Razno

Dogovoreno je da se slijedeća sjednica Zajednice održi krajem rujna 2015. kada će se osnovati Vijeće Zajednice i usvojiti novi prerađeni poslovnik u koji će biti uneseno sve o čemu se raspravljalo na ovoj plenarnoj sjednici ( ustrojstvo, terminologija i sl).

Prijedloge i primjedbe vezane uz rad Zajednice slati poslovnom tajniku Zajednice g. Saša Subotić. na :

E-mail: [ssubotic@hgk.hr](mailto:ssubotic@hgk.hr)

Tel: 01 4606 763

Fax: 01 4606 731

Zabilješku sastavio:

Saša Subotić Predsjednik Zajednice

Poslovni tajnik Zajednice v.r. Jakov Karmelić

Privitak:

1. Popis nazočnih
2. Ciljevi, misija i vizija Zajednice
3. Poslovnik o radu Zajednice